b'\n_START_ARTICLE_\nFukush\xc5\xab\n_START_PARAGRAPH_\nFukush\xc5\xab (jap. \xe5\xbe\xa9\xe8\xae\x90) eli verikosto oli yleinen eettinen koodi samurai yhteiskuntaluokan keskuudessa keskiaikaisessa Japanissa. Samurain arvoasteesta riippumatta samurain surma saattoi sytytt\xc3\xa4\xc3\xa4 kipin\xc3\xa4n sukujen tai jopa klaanien v\xc3\xa4liseen verikostoon joka saattoi paisua sodaksi asti. Koska samurai oli ensi sijassa vastuussa toimistaan is\xc3\xa4nn\xc3\xa4lleen, klaanilleen (hanilleen) tai suvulleen, ei kunniaansa varjeleva soturi (bushi) voinut seurauksien pelossa kevyesti antautua mahdollisesti surmaan johtavaan v\xc3\xa4lienmittel\xc3\xb6\xc3\xb6n. Fukushulla ei ollut viranomaisten vahvistamaa lupaa, vaan se liittyi soturin tie (bushid\xc5\x8d) -eettiseen koodistoon._NEWLINE_Samurain, mutta my\xc3\xb6s alemman s\xc3\xa4\xc3\xa4dyn edustajan, surmaaminen saattoi johtaa my\xc3\xb6s lailliseen verikostoon (ada-uchiin). Toisin kun samurai-s\xc3\xa4\xc3\xa4dyn fukush\xc5\xab, ada-uchi vaati viranomaisten my\xc3\xb6nt\xc3\xa4m\xc3\xa4n luvan ja oli sallittu kohdistaa ainoastaan surmaajaan.'